OpenLLM-France/wikimedia huggingface dataset:
# Stavros Konstandinu

Stavros Konstandinu (Σταύρος Κωνσταντίνου) (nascut el 26 d'agost del 1984 a Nicòsia, Xipre) és un cantant grec-xipriota que va esdevenir famós en guanyar Super Idol, un programa musical de MEGA TV.

## Discografia
### 2004

Super Idol 2004
1. Δεν Το Αντεχω 2. Μη Με Ξυπνας 3. Το Άλλο Μου Μισό (amb Tamta Goduadze) 4. Αποψε

### 2005

Το Κουδούνι
1. Μίλησέ Μου 2. Εγώ Και Συ 3. Το Κουδούνι 4. Εγώ Σαν Φίλος Σου Μιλάω 5. Δεν θέλω Να Μελαγχολήσω 6. Ποτέ Σου Δεν Μ'αγάπησες 7. Ο Σταυρός Που Κουβαλάω 8. Και Τώρα Πως Χωρίζουνε 9. Σε Ξανασκέφτηκα 10. Φοβάμαι Πως Σ'αγαπώ (Βάλε ένα Ποτό) 11. Τ'άλλο Μου Μισό (amb Tamta Goduadze) 12. Οι Κήποι Τ'ουρανού 13. Το Λιμάνι 14. Πάνε Δυο Λεπτά 15. Δεν Πειράζει (Σ'αγαπώ)

### 2006

Tha Me Zitas
1. Machairia 2. Kai ti eyine 3. Papse na les 4. Tha me zitas 5. Rixe sto kormi mou spirto (remix) 6. Ti thes na kano 7. Etsi eimai 8. Edo 9. Thelo na patheis 10. Mazi sou

### 2007

Fotia o Erotas
1. Apopse kaigomai
2. Akh kardoula mou 3. Den ti thelo tetoia agapi 4. Esy allou 5. Tha xenychtas
6. Ki ama me vreis... 7. Na prosecheis 8. Na to thymasai 9. Xanagyrises e? 10. Xespases
11. Ola thymizoun esena 12. Paei to myalo mou na trelathei 13. Pyretos
14. Teleiono 15. Fotia o erotas
# Clydebank

Clydebank,en gaèlic escocès: Bruach Chluadidh, és una població de les Terres Baixes Centrals d'Escòcia.
Clydebank és una població que junt amb Dumbarton formen el municipi de West Dunbartonshire, també formen el municipi de West Dunbartonshire, Milngavie de l'East Dunbartonshire, i els districtes de Glasgow anomenats Yoker i Drumchapel.
Està situada en la ribera nord del riu Clyde.
Clydebank va ser fundada el 18 de novembre de 1886.
Clydebank pròpiament dita té uns 30.000 habitants, amb les altres poblacions amb les que està unida arriben als 45.000 habitants.
L'empresa John Brown & Company, hi construí els vaixells, Queen Mary, Queen Elizabeth, i Queen Elizabeth 2.
La Singer corporation hi tenia una factoria de màquines de cosir important.
El 1941 gran part de la ciutat va ser destruïda en el raid aeri anomenat Clydebank Blitz.

## Referències i Bibliografia

* I.M.M. MacPhail, The Clydebank Blitz (1974, ISBN 0-85279-061-9)
* Clydebank Restoration Trust
* The Clydebank Story Arxivat 2016-03-13 a Wayback Machine.
* West Dunbartonshire CVS Arxivat 2006-05-12 a Wayback Machine.
* Clydebank College AFC Arxivat 2011-06-10 a Wayback Machine.

## Enllaços externs

* Post-Blitz Clydebank — a documentary about Clydebank, Scotland from 1947 to 1952
# Setmana Santa a Girona

La Setmana Santa és el conjunt de celebracions que tenen lloc entre el divendres abans del Diumenge de Rams i Diumenge de Pasqua. A través d'aquest vast i ric conjunt de pràctiques festives-processons, escenificacions teatrals i altres activitats litúrgiques i rituals- la comunitat cristiana recorda i recrea els darrers moments de Jesucrist a la Terra, el que hom coneix com a la Passió, Mort i Resurrecció. La seva ubicació al calendari canvia cada any i oscil·la entre els mesos de març i abril, ja que la data de la Pasqua es fixa a partir de la primera lluna plena de primavera.

### Pregó de Setmana Santa - 30 de març

A les 19.30 h a l'Auditori Josep Irla de la Generalitat de Catalunya es farà el tradicional pregó que aquest any anirà a càrrec de Xavier Serra Besalú, professor de filosofia i director de l'Institut Salvador Espriu de Salt.
La intervenció musical serà a càrrec de Quartet Victòria.

### Exposanta - De l'1 al 6 d'abril

Inauguració: 31 de març, a les 21 h, a l'església de la Mare de Déu dels Dolors.
Horari: d'11 h a 13.30 h i de 17 a 20 h.
És l'església on s'hostatgen els Passos durant tot l'any.

### Diumenge de Rams - 2 d'abril

A les 11 h, a la Catedral de Girona. Benedicció de Rams, seguit de la Santa Missa.
Aquest dia es commemora l'entrada de Jesús a Jerusalem. Tal com sempre s'ha escenificat aquesta arribada, amb tota la població aixecant les palmes i les branques d'olivera i llorer, aquest dia es realitza la benedicció dels rams, les palmes i els palmons.

### Processó del Sant Enterrament - Divendres Sant - 7 d'abril- 21hores

A les 23 h (aprox.), arribada de la Processó a la Catedral. Encontre de la Mare de Déu amb la Santa Creu. Rendiment d'honors a la Santa Creu. Cant del Crec en un Déu. Benedicció final. (En cas de pluja se celebrarà un acte a l'interior de la catedral).

## Referències

* Girona, la processó de Setmana Santa. [Girona]: Ajuntament de Girona, Servei de Gestió Documental, Arxius i Publicacions, D.L. 2015. ISBN 978-84-8496-210-6.
* «Setmana Santa | Noticies de Setmana Santa - Diari de Girona». [Consulta: 30 març 2023].
* Calzada Oliveras, José. Catedral de Girona. 1. ed. Barcelona: Editorial Escudo de Oro, 1979. ISBN 84-378-0020-X.
# Moshé Feldenkrais

Moshé Pinchas Feldenkrais (6 de maig de 1904 - 1 de juliol de 1984) va ser un enginyer i físic israelià i fundador del mètode Feldenkrais, que s'utilitza per millorar el funcionament humà augmentant la consciència de si mateix a través del moviment.
La teoria de Feldenkrais és que "el pensament, el sentiment, la percepció i el moviment estan íntimament relacionats i interactuen entre ells".

## Referències

* ↑ «The Feldenkrais Method - Health insurance Helsana». Arxivat de l'original el 2016-01-26. [Consulta: 26 setembre 2021].

## Enllaços externs

* Some History de l'Australian Feldenkrais Center.
# Vada Sabata

Vada Sabata, o Vada Sabbata (grec antic: Σαβάτων Οὕαδα o Σάββατα) va ser una ciutat de la costa de Ligúria. Estava situada en una badia que oferia un refugi segur a les naus que navegaven per aquella costa, i sembla que va ser molt freqüentada per les flotes romanes.
Situada al país dels ingauns, en un dels extrems de la via Emília Escàuria, es trobava entre Albium Ingaunum (a uns 40 km) i Vicus Virginia (a uns 15 km). Un pas estret conduïa a l'interior a través dels Apenins, des de Vada fins a Aquae Statiellae. A aquesta ciutat hi va arribar Marc Antoni quan va ser vençut per Dècim Juni Brut Albí a la guerra de Mutina l'any 43 aC. Sota l'Imperi Romà, Vada Sabata era un important punt de comerç, i als Itineraris se la considera encara un port important. És la moderna Vado Ligure.

## Referències

* ↑ Smith, William (ed.). «Vada Sabbata». Dictionary of Greek and Roman Geography (1854). [Consulta: 1r juny 2023].
# Juan Carlos Rodríguez Moreno

Juan Carlos Rodríguez Moreno, conegut com a "Juan Carlos", és un exfutbolista espanyol dels anys 1980 i 90. Va néixer el 19 de gener de 1965 al barri de Puente Castro a Lleó. Va ser internacional amb la selecció espanyola.

## Trajectòria esportiva

Va destacar com a defensa lateral esquerre, i va jugar 14 temporades com a professional en quatre equips de primera divisió de la lliga espanyola de futbol: el Reial Valladolid, Atlètic de Madrid, FC Barcelona i València CF. Va ser en el FC Barcelona, en el qual va militar tres temporades, on va aconseguir els seus majors èxits professionals: tres campionats de Lliga i la Copa d'Europa de 1992, la final de la qual va jugar íntegrament com a titular, a Wembley.
Va ser una vegada internacional amb la selecció espanyola: el 17 d'abril de 1991, quan Espanya va perdre a Càceres, per 0-2, davant de la selecció romanesa.
Després de retirar-se al Reial Valladolid, va treure's el carnet d'entrenador i fou seleccionador de Castella i Lleó. Actualment treballa a la direcció esportiva del Valladolid. És soci d'un despatx de finances per a futbolistes.

## Clubs

* Reial Valladolid: 1984-1987.
* Atlètic de Madrid: 1987-1991.
* FC Barcelona: 1991-1994.
* València CF: 1994-1995.
* Reial Valladolid: 1995-1998.

## Palmarès

* 1 Copa d'Europa: 1991-1992, amb el FC Barcelona.
* 3 Lliga espanyola de futbol: 1991-1992, 1992-1993 i 1993-1994, amb el FC Barcelona.

## Referències

* 1 2 3 La Vanguardia, 23 de maig de 2011, p.68

## Enllaços externs

* Juan Carlos Rodríguez Moreno a BDFutbol
* Juan Carlos Rodríguez Moreno a National-Football-Teams.com (anglès)
# Juan Carlos Rodríguez Ibarra

Juan Carlos Rodríguez Ibarra (Mèrida, Extremadura, 19 de gener de 1948) fou president de la comunitat autònoma d'Extremadura, diputat de l'assemblea per Badajoz, secretari general del PSOE d'Extremadura i professor en excedència de l'Escola Universitària de Magisteri.

## Biografia

De pare republicà, Rodríguez Ibarra va iniciar-se en la política a la Universitat de Sevilla. Als anys 70 va formar part d'un grup d'esquerres en el qual va intentar integrar a Alfonso Guerra. Però finalment va ser ell qui es va afiliar al PSOE. D'aquesta època prové la gran amistat que mantenen els dos polítics, enquadrats al sector "guerrista" del PSOE.
L'acció política de Rodríguez Ibarra s'ha caracteritzat pel realisme polític, i no s'ha enfrontat directament al poder central, excepte en alguns temes que afectaven directament la seva comunitat (com ara l'intent de construir una segona central nuclear al poble de Valdecaballeros). Té fama de ser una veu crítica dins del PSOE (on se'l considera un dels "barons"), i les seves opinions sobre el terrorisme d'ETA o els nacionalismes català i basc han estat origen de polèmiques que han obtingut molt de ressò als mitjans de comunicació.
Fou president d'Extremadura des del 1983, durant cinc legislatures, fins que no es va presentar a les properes eleccions autonòmiques del 2007. És diplomat en Magisteri i llicenciat en Filologia Moderna (francès). Està casat i té una filla.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 525. ISBN 84-930048-0-4.
# Josep Magdalena Lapuente

Josep Magdalena i Lapuente (Barcelona, 2 de febrer de 1889 - Barcelona, 19 de juliol de 1977) va ser un ciclista català que va córrer entre 1910 i 1920. Els seus principals èxits els assolí en les primeres edicions de la Volta a Catalunya, quedant segon en l'edició de 1911 i guanyant la de 1912. També fou dues vegades campió d'Espanya, el 1910 i 1912.

## Palmarès

* 1910
** Campió d'Espanya en ruta
* 1911
** 2n a la Volta a Catalunya
* 1912
** Campió d'Espanya en ruta
** 1r a la Volta a Catalunya i vencedor de 3 etapes
* 1913
** Vencedor de 2 etapes de la Vuelta a las Vascongadas y Navarra
* 1914
** 3r al Campionat d'Espanya en ruta
* 1915
** 3r al Campionat d'Espanya en ruta
* 1916
** 3r al Campionat d'Espanya en ruta
* 1917
** 3r al Campionat d'Espanya en ruta

## Referències

* ↑ Segons la inscripció de defunció del 19 de juliol de 1977, tom 305, plana 461.
* ↑ «Josep Magdalena Lafuente | enciclopèdia.cat». www.enciclopedia.cat. [Consulta: 12 novembre 2016].
* ↑ «Murió el veterano José Magdalena». La Vanguardia, 21-07-1977, pàg. 25.

## Enllaços externs

* Fitxa de Josep Magdalena a www.sitiodeciclismo.net
* Fitxa de Josep Magdalena a www.museociclismo.it
# Societat Espanyola de Mecànica del Sòl i Enginyeria Geotècnica

La Societat Espanyola de Mecànica del Sòl i Enginyeria Geotècnica (SEMSIG) és una societat de finalitats culturals, de recerca, científics i tècnics, no lucratius.
El seu objectiu és promoure la col·laboració entre els qui s'ocupen de treballs relacionats amb la mecànica de sòls i enginyeria geotècnica, organitzar l'intercanvi de coneixements, idees, resultats de recerca i procediments pràctics en el camp de les mateixes i les seves aplicacions.
La SEMSIG forma part de la International Society for Soil Mechanics and Geotechnical Engineering (ISSMGE) que agrupa més de 80 Societats Nacionals.

## Llista de Presidents

* 1961-1964 Frederico Turnell
* 1964-1971 José Luis Escario Núñez del Pino
* 1971-1990 José Antonio Jiménez Salas
* 1990-1994 Ventura Escario Ubarri
* 1994-1998 Santiago Uriel Romero
* 1998-2006 Vicente Cuéllar Mirasol
* 2006-2014 César Sagaseta Millán
* 2014- Fernando Pardo de Santayana Carrillo

## Socis d'honor

* 1991 José Antonio Jiménez Salas (†2000)
* 1995 Ventura Escario Ubarri
* 1997 Miguel Ángel Hacar Benítez (†2009)
* 1997 Luis Fernández Renau (†2006)
* 1999 Santiago Uriel Romero (†2012)
* 2000 Fernando Muzás Labad
* 2000 Antonio Alcaide Pérez
* 2001 Alcibíades Serrano González
* 2002 José Luis de Justo Alpañés
* 2003 José María Rodríguez Ortiz
* 2006 Arturo Canalda Contreras (†2007)
* 2008 Vicente Cuéllar Mirasol
* 2011 Carlos Oteo Mazo

## Vegeu també

* Societat Espanyola de Mecànica de Roques

## Referències

* ↑ «Página web de la SEMSIG».
# Stavros Papadopoulos

Stavros Papadopoulos (Làrnaca, 6 de setembre de 1953) és un exfutbolista xipriota de la dècada de 1980.
Fou 10 cops internacional amb la selecció xipriota. Pel que fa a clubs, fou jugador, entre d'altres, d'Olympiakos FC.
Trajectòria com a entrenador:
* 1997: Xipre
* 1999-2001: Xipre
* 2014: Ethnikos Asteras

## Referències

* ↑ Perfil a transfermarkt.it
* ↑ Perfil a eu-football.info
* ↑ Stavros Papadopoulos a National-Football-Teams.com (anglès)
# Clyde Tolson

Clyde Anderson Tolson (22 de maig de 1900 – 14 d'abril de 1975) va ser el Director Associat del FBI entre 1947 i 1972, responsable del personal i de la disciplina. Va ser l'ajudant del director John Edgar Hoover durant dècades i el seu protegit.

## Primers anys i carrera

Tolson va nàixer en Laredo, Missouri, i va estudiar en l'Escola de Negocis Cedar Rapids, a Iowa. Entre 1919 i 1928, va ser secretari confidencial per la Secretaria de Guerra durant les administracions de Newton Baker, John W. Weeks i Dwight F. Davis. Tolson va obtenir un títol de grau en la Universitat George Washington en 1925 i un títol en Dret en 1927.
En 1927, va ser contractat pel FBI, després d'haver estat rebutjat amb anterioritat per la mateix oficina. Tolson considerava el treball com una oportunitat per a ascendir en el seu bufet legal de Cedar Rapids. Després de treballar en les oficines de camp de Boston i Washington DC, va ser ascendit a empleat administratiu cap i més tard a ajudant de direcció, en 1930.
En 1936, Tolson, juntament amb el director J. Edgar Hoover, van arrestar al cèlebre lladre de bancs Alvin Karpis; més tard en eixe mateix any, es va enfrontar en un tiroteig contra el gànster novaiorquès Harry Brunette i, en 1942, va participar en la captura d'un grup de sabotejadors nazis a Long Island i Florida. En 1947, va ser ascendit a Director Associat del FBI i es va dedicar a manejar el pressupost i l'administració en general.

## Referències

* ↑ Gage, Beverly. «Were J. Edgar Hoover and Clyde Tolson Lovers?», 10-11-2011. [Consulta: 14 febrer 2022].
* ↑ «J. Edgar Hoover: Gay or Just a Man Who Has Sex With Men?». US: ABC News. [Consulta: 14 febrer 2022].
* ↑ «J. Edgar Hoover Was Homosexual, Blackmailed by Mob, Book Says». Los Angeles Times, 06-02-1993 [Consulta: 14 febrer 2022].

## Enllaços externs

* Registres personals de Tolson en el lloc web de FOIA, FBI (anglès)
* Spartacus Educational - Clyde Tolson Arxivat 2013-08-02 a Wayback Machine. (en anglès)
# Vadencourt (Somme)

Vadencourt és un municipi francès situat al departament del Somme i a la regió dels Alts de França. L'any 2007 tenia 101 habitants.

## Demografia
### Població

El 2007 la població de fet de Vadencourt era de 101 persones. Hi havia 36 famílies de les quals 4 eren unipersonals (4 dones vivint soles i 4 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 39 eren l'habitatge principal de la família, 1 era una segona residència i 3 estaven desocupats. Tots els 43 habitatges eren cases. Dels 39 habitatges principals, 34 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 6 en tenien tres, 12 en tenien quatre i 20 en tenien cinc o més. 28 habitatges disposaven pel capbaix d'una plaça de pàrquing. A 11 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vadencourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 8 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 8 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 4 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 67 persones, 56 eren actives i 11 eren inactives. De les 56 persones actives 51 estaven ocupades (28 homes i 23 dones) i 5 estaven aturades (3 homes i 2 dones). De les 11 persones inactives 3 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

Dels 4 establiments que hi havia el 2007, 3 eren d'empreses de construcció i 1 d'una empresa de comerç i reparació d'automòbils.
Dels 3 establiments de servei als particulars que hi havia el 2009, 1 era una fusteria, 1 lampisteria i 1 electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vadencourt a l'INSEE.
* Évolution et structure de la population Fitxa amb el detall de dades de Vadencourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vadelaincourt

Vadelaincourt és un municipi francès situat al departament del Mosa i a la regió del Gran Est. L'any 2007 tenia 58 habitants.

## Demografia
### Població

El 2007 la població de fet de Vadelaincourt era de 58 persones. Hi havia 25 famílies, de les quals 4 eren unipersonals (4 homes vivint sols), 14 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 26 eren l'habitatge principal de la família, 4 eren segones residències i 3 estaven desocupats. 30 eren cases i 1 era un apartament. Dels 26 habitatges principals, 19 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 6 en tenien quatre i 14 en tenien cinc o més. 23 habitatges disposaven pel capbaix d'una plaça de pàrquing. A 9 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vadelaincourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 8 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 8 |
| 0 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 40 persones, 34 eren actives i 6 eren inactives. De les 34 persones actives 32 estaven ocupades (17 homes i 15 dones) i 2 estaven aturades (2 dones i 2 dones). De les 6 persones inactives 2 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de comerç i reparació d'automòbils.
L'any 2000 a Vadelaincourt hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vadelaincourt a l'INSEE.
* Évolution et structure de la population Fitxa amb el detall de dades de Vadelaincourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Veroli

Veroli és un municipi italià, situat a la regió de Laci i a la província de Frosinone, a la Vall Llatina. L'any 2004 tenia 20.091 habitants.
# Valeriano Riera Franco

Valeriano Riera Franco (Adahuesca, 15 d'abril de 1899 - Lo Casterar e Verdusan, Gers, 16 de gener de 1949) va ser un ciclista espanyol que va córrer entre 1928 i 1931. La seva principal victòria fou una etapa de la Volta a Catalunya de 1928.

## Palmarès

* 1928
** Vencedor d'una etapa de la Volta a Catalunya
* 1929
** 1r al Circuit de Bearn i vencedor d'una etapa
** 2n a la Volta a Llevant
* 1931
** 1r al G.P. des Vêtements Lapasserie Pau
** 2n a la Volta a Llevant

### Resultats al Tour de França

* 1930. 17è de la classificació general

## Referències

* ↑ «RIERA FRANCO Valeriano». [Consulta: 27 octubre 2023].
* ↑ Classificació de la 7a i 8a etapa a El Mundo Deportivo, 16 de setembre de 1928, pàg.1 i 2
* ↑ Aragón, Heraldo de. «Aragón también forma parte de la historia de la centenaria Volta a Catalunya» (en castellà). [Consulta: 27 octubre 2023].

## Enllaços externs

* Fitxa de Valeriano Riera a sitiodeciclismo.net
# Vicente López Puigcerver

Vicente López Puigcerver (València, 15 d'agost de 1844 - Madrid, 21 de març de 1911) fou un militar i polític espanyol, germà de Joaquín López Puigcerver.
Ingressà a l'exèrcit el 1861 i gràcies a la seva intervenció a Despeñaperros i a la batalla de Montejurra fou promogut a comandant, posteriorment coronel i general de brigada el 1905. El 1881 fou nomenat director general de l'Instituto Geogràfico y Estadístico i jurat de la Comissió Internacional de Ciències Geodèsiques. Fou elegit diputat pel Partit Conservador pel districte de Roquetes a les eleccions generals espanyoles de 1893, 1898, 1899, 1901, 1903 i 1905.

## Referències

* ↑ Notícia de la mort a ABC, 22 de març de 1911

## Enllaços externs

* Fitxa del Congrés dels Diputats (castellà)